alexandrainst/scandi-wiki huggingface dataset:
Kjetil Backen

Kjetil Backen (født 28. juni 1969) er en norsk hundekjører bosatt i Porsgrunn. Sammen med Robert Sørlie og Bjørnar Andersen danner han Team Norway.

Nasjonale løp 
Backen startet med hundekjøring i 1996 og vant Drevsjøløpet året etter. I karrieren har han fire Norgesmesterskap, ett i 1999, to i 2000 og ett i 2001. Som førstegangskjører vant han det korte Femundløpet (F280, som senere ble F400) i 1998 og Finnmarksløpet 1000 i 2000. I 2008 vant han for første gang det lengste Femundløpet (F600).

Iditarod 
I 2008 kjørte Backen Iditarod for tredje gang og ble nummer ni. Han ble nest beste førstegangskjører i 2002 med en 10.-plass og i 2005 klatret han helt opp på pallen med en tredjeplass.

Eksterne lenker 
 
 Hjemmeside hos Team Norway

Norske hundekjørere
Personer fra Porsgrunn kommune
Fødsler i 1969
Årets museum i Norge

Årets museum er en pris som hvert år deles ut av Norges museumsforbund til en museumsinstitusjon som har gjort seg positivt bemerket i foregående år. Prisen deles vanligvis ut på museumsforbundets årsmøte i september.

Juryen oppnevnes av Norges museumsforbund og består av (2021) stortingsrepresentant Kristin Ørmen Johnsen, Mode Steinkjer som er kulturredaktør i Dagsavisen og Lene Høst-Madsen som er direktør for Skanderborg museum i Danmark.

I 1993 vant Alta museum prisen som Årets museum i Europa. 

Den første prisutdelingen i Norge fant sted i 1997 da Woxengs samlinger ble kåret til Årets museum i Norge. I 2003 og i 2020 ble det ikke utdelt noen pris.

Liste over årlige vinnere av prisen «Årets museum»

Se også
Årets museum i Europa

Referanser

Eksterne lenker
 Årets museum på Norges Museumsforbunds nettsider.

Norske kulturpriser
Museer i Norge
Jumper (film)

Jumper er en amerikansk film fra 2008 regissert av Doug Liman. Simon Kinberg har skrevet manuset som er basert på romanen Jumper fra 1992 av Steven Gould.

Handling 
David rømmer hjemmefra og oppdager at han kan klare å teleportere seg selv til hvilken som helst plass. Han oppdager også snart at det ikke bare er fordeler med dette, siden det finnes en gruppe mennesker som gjør hva som helst for å drepe ham.

Medvirkende 
 Hayden Christensen – David
 Samuel L. Jackson – Cox
 Diane Lane – Mary Rice
 Jamie Bell – Griffin
 Rachel Bilson – Millie
 Tom Hulce – Mr. Bowker

Eksterne lenker 
 
 
 
 Jumper  hos MoviePress

Science fiction-filmer fra USA
Actionfilmer fra USA
Filmer fra 2008
Filmer basert på bøker
Engelskspråklige filmer
Tahitifestivalen

Tahitifestivalen er en musikkfestival som arrangeres i Kristiansund hvert år. Festivalen arrangeres av Frode Alnæs og kafeen Dødeladen på Innlandet, og ble opprinnelig skapt for å skape entusiasme rundt bydelen, som tidligere ble kalt Tahiti. Festivalen ble arrangert for første gang i 2000.

I 2006 var det konserter med blant andre Madrugada, Åge Aleksandersen og Sambandet, Kari Bremnes Trio, Lynni og Frode, D'Sound og Bigbang, og festivalen hadde 20 000 besøkende.

I 2007 besøkte Åge Aleksandersen, Hellbillies og deLillos festivalen, og Dance With a Stranger, Alnæs' eget band, opptrådte også. Dette året hadde besøkstallet økt til 21 000.

I 2008 var det konserter med blant andre Madcon, Kim Larsen, Vidar Johnsen, Raga Rockers, Henning Kvitnes, Glenn Hughes, The Margarets, Jan Eggum, Postgirobygget og John Mayall.

Kilder

Kultur i Kristiansund
Musikkfestivaler i Møre og Romsdal
Repeterende arrangementer etablert i 2000
BTR-90

BTR-90 eller GAZ-5923 er et russisk amfibisk pansret personellkjøretøy med åttehjulsdrift fra Arzamas, en del av GAZ-konsernet.  I store trekk er det et forstørret skrog fra en BTR-80 med tårn fra en BMP-2.  Pansringen er forbedret fra BTR-80, noe som skal gi beskyttelse mot 14,5 mm kaliber forfra.

Den er bestykket med en 30 mm maskinkanon, koaksial 7,62 mm mitraljøse og AGS-17 30 mm granatkaster.  Versjonen på bildet har tårn fra en BMP-3 og derfor en 100 mm kanon.

Historie og utvikling 
BTR-90 ble utviklet i 1993, og vist for offentligheten i 1994.  Et lite antall av vognene er i tjeneste med russiske innenriksstyrker.

Teknisk 
Vognføreren og vognkommandøren sitter framm i skroget.  Infanteristene sitter av gjennom luker mellom andre og tredje hjulsett.

I vannet drives BTR-90 fram av to vannjeter.

Hovedbestykningen er en 30 mm maskinkanon av type 2A42 eller en 100 mm kanon av type 2A70.  Disse kan heves til 75°, og er stabilisert i to akser.  Koaksialt er montert en mitraljøse av type PKT.  En automatisk granatkaster av type AGS-17 kan også monteres.  Panservernmissiler av type AT-5 Spandrel (russisk navn Konkurs).  Denne siste er montert på tårntaket og har en rekkevidde på rundt 4 km.  Fire missiler kan tas med.

Motoren er en turbodiesel og er montert bak i skroget.

Varianter 
BTR-90M Med kanontårn fra BMP-3 og 100 mm kanon.  Først sett i 2001, og ikke i tjeneste.

Eksterne lenker 
 
 BTR-90 Army Recognition - beskrivelse og bilder (engelsk, fransk)
 Beskrivelse hos FAS (engelsk)

Pansrede personellkjøretøyer fra Sovjetunionen
Kjøretøymodeller introdusert i 1994
Pansrede personellkjøretøyer (hjulgående)
Flyktningleir

En flyktningleir er en midlertidig leir som tar imot flyktninger. De bygges som regel av myndigheter, FNs høykommissær for flyktninger, internasjonale organisasjoner (slik som Røde Kors) eller ikke-statlige organisasjoner. Opptil hundretusenvis av mennesker kan bo i enkelte av de største leirene.

Kenya 
Ved Dadaab i Kenya, ligger verdens største flyktningleir (300 000 flyktninger pr. desember 2009). (Borgerkrigen i Somalia er grunnen til at de fleste beboerne, har flyktet til denne leiren.)

Se også 
 Asylmottak

Referanser

Eksterne lenker 
 

FN
Røde Kors
Vestfold Klima- og Energiforum

Vestfold Klima- og Energiforum (tidligere Vestfold Energiforum) er et miljørettet partnerskap for meningsutveksling, bevisstgjøring og læring i klimaproblematikk og energibruk. Forumet har 23 partnere (2016).

Hovedpartnere
 Biogass Oslofjord
 Esso Norge AS
 Fylkesmannen i Vestfold
 Greve biogass
 Holmestrand kommune
 Horten kommune
 Kommunalbanken Norge
 Larvik kommune
 Nøtterøy kommune
 Re kommune
 Sande kommune
 Sandefjord kommune
 Skagerak Energi AS
 Tjøme kommune
 Tønsberg kommune
 Vestfold fylkeskommune

Nettverkspartnere
 Asplan Viak
 Becker Automation
 Grønt Fagsenter
 Norsk Enøk og Energi AS
 Omega Energi
 Rambøll
 VESAR

Vestfold Energiforum kommer til å arrangere temaseminarer og et par større konferanser i året. Der blir politikere, næringslivet og andre invitert til debatt rundt alternativ energi og klimagasser.

Eksterne lenker 
 

Organisasjoner i Vestfold og Telemark
Robertprisen for årets regissør

Robertprisen for årets regissør (Robertprisen for årets instruktør) er en filmpris, som deles ut ved den årlige  Robertfest av Danmarks Film Akademi.

Prismottakere
 2022 – Lisa Jespersen for Hvor kragerne vender
2021 – Thomas Vinterberg for Et glass til
2020 – May el-Toukhy for Dronningen
2019 – Gustav Möller for Den skyldige
2018 – Hlynur Pálmason for Vinterbrødre
2017 – Christian Tafdrup for Forældre
2016 – Martin Zandvliet for Under sanden
2015 – Lars von Trier for Nymphomaniac Director's Cut
2014 – Thomas Vinterberg for Jakten
2013 – Nikolaj Arcel for En kongelig affære
2012 – Lars von Trier for Melancholia
2011 – Tobias Lindholm og Michael Noer for R
2010 – Lars von Trier for Antichrist
2009 – Henrik Ruben Genz for Frygtelig lykkelig
2008 – Peter Schønau Fog for Kunsten å gråte i kor 
2007 – Niels Arden Oplev for Drømmen
2006 – Per Fly for Drapet
2005 – Nikolaj Arcel for – Kongekabalen
2004 – Per Fly for Arven
2003 – Nils Malmros for At kende sandheden
2002 – Ole Christian Madsen for En kærlighedshistorie
2001 – Per Fly for Benken

Referanser 
 
 
 
 

Robertprisen
Said Aburish

Said K. Aburish (arabisk: ) (født 1935 i El-Azariyeh, død 2012) var en palestinsk journalist og forfatter.

Etter skolegang i Jerusalem og Beirut begynte han på studier ved et universitet i USA. Han vendte tilbake til Beirut på 1950-tallet, og ble journalist for Radio Free Europe og den londonbaserte avisen Daily Mail.

Aburish skrev flere bøker om Midtøsten-konflikten, inkludert Cry Palestine og Children of Bethany. Han skrev også sympatisk om kristne palestineres situasjon i The Forgotten Faithful: The Christians of the Holy Land.

Aburish var en sterk kritiker av den saudiarabiske kongefamilien, og dette kommer blant annet frem i boken The Rise, Corruption and Coming Fall of the House of Saud.

Bibliografi 
 Children of Bethany: The Story of a Palestinian Family, Indiana University Press 1988. ISBN 0-253-30676-0
 Cry Palestine: inside the West Bank, Bloomsbury, London 1991. ISBN 0-7475-1005-9
 The forgotten faithful: the Christians of the Holy Land, Quartet, London, 1993. ISBN 0-7043-7036-0
 Rise, Corruption and Coming Fall of the House of Saud, Bloomsbury, London, 1994. ISBN 0-7475-1468-2
 A Brutal Friendship: The West and The Arab Elite, Victor Gollancz Ltd, London, 1997. ISBN 0-575-06275-4
 Arafat: From Defender to Dictator, Bloomsbury Pub. Ltd. (UK), 1998. ISBN 1-58234-049-8
 Saddam Hussein: The Politics of Revenge, Bloomsbury Pub., New York, U.S.A., 1999. ISBN 1-58234-050-1
 Nasser: the Last Arab, Thomas Dunne Boooks/St. Martin's Press, New York 2004. ISBN 0-312-28683-X

Se også 
 Said K. Aburish – Journalist and Writer
  Selling to Saddam  issue 221 – July 1991  new internationalist   from Pay Off: Wheeling and Dealing in the Arab World (André Deutsch) 1985.

Referanser

Palestinske forfattere
Journalister
Personer fra guvernementet Jerusalem
Karl Norum

Karl Martin Norum (født 1852 i Levanger, død 1911) var en norsk arkitekt, mest kjent for sine mange kirkebygg, samt bidrag til gjenreisningen etter bybrannen i Ålesund 1904. 

I Trondheim ble han ansatt hos byggefirmaet og arkitekt Jakob Digre (1886) som ledet an i utviklingen av ferdighus i dragestil. 
Norum benyttet dette i hans mange kirkebygg som
Stangvik kirke (1896),
Frei kirke (1897), Neiden kirke (1902),
Levanger kirke (1902), Buksnes kirke (1905), 
Veøy kirke (1907), Holm kirke,
samt tidligere  Steinkjer kirke og Namsos kirke. 

I hjembyen Trondheim stod Norum ellers bak en rekke offentlige og industrielle bygg som
Britannia Hotel (1895), Mathesongården (1898), Hjorten Revy- og Varietéteater restaurant (drage, 1899), 
familien Bødtkers Villa Kvernbekken (drage, 1902), 
Frimurerlogen, Trondhjem sygehus på Øya (1902),
Nordre gate 9 (1903), hovedpostkontoret (1911) og Tollboden (1911).
De fleste var i jugendstil og mur,

I Ålesund (1904–07) var han arkitekt for knapt ti bygg, det mest kjente er kanskje
den 2.94 m brede Kongens gt. 10 B som er landets smaleste bygård.  Han tegnet også
Handelshuset Carl E. Rønneberg & Sønner på Noteneset.

Eksterne lenker 
 Norsk kunstnerleksikon
 Karl Martin Norum i SNL
 Svein Henrik Pedersen: Mesterarkitekten Karl Norum og Trondheim hovedpostkontor

 
Personer fra Trondheim kommune
Fødsler i 1852
Dødsfall i 1911
Herregårdsspillet

Herregårdsspillet er en non-profitt, frivillig organisasjon, etablert i 1989. Formålet er å planlegge, organisere og gjennomføre skuespill i tilknytning til Herregården. Første forestilling ble spilt i 1993. Fra da av har en hatt syv til åtte forestillinger hvert år, basert på forfatter Erling Pedersens lokalhistoriske spill. Om lag 30 000 personer har besøkt spillet til nå (2007). Administrasjonen har to ansatte på deltid: leder/produksjonsleder og leder for systue. Mellom 50 og 70 amatører deltar i og rundt oppsetningene, i tillegg til to-fem profesjonelle skuespillere og proffer bak lyd, lys, regi og komposisjon. Om lag 1500 frivillige har vært engasjert i spillet siden starten.

Styret for 2008 er:

Svein Rød (leder)
Kari Brekke Nilsen (nestleder)
Torstein Åkra (kasserer)
Per Olav Hauge (styremedlem)
Anne Grethe Klaussen (styremedlem)
Erik Lundh (styremedlem)
Jan Erik Jensen (styremedlem)
Eric Sandmæl (styremedlem)
Torhild Utklev (varamedlem)
Susanne Kæmpe (varamedlem)
Ragnvald Kaupang (varamedlem)
Øystein Tomter (varamedlem)
Øyvind Hunskaar (revisor)
Berit Pedersen (sekretær)

I 2000 satte Herregårdsspillet også opp Ild for Live – et milleniumsspill.

Eksterne lenker 
 Herregårdsspillet, Larvik – Hjemmeside

Teatre i Norge
Kultur i Vestfold og Telemark
Kultur i Larvik
Etableringer i 1989
2A42 maskinkanon

Sjipunov 2A42 er en sovjetisk og russisk 30 mm maskinkanon.  Den er produsert av Tulamasjzavod AS.

Plattformer 
Kanonen har vært i bruk siden 1980-tallet, og er i bruk på følgende plattformer:

Pansrede personellkjøretøyer og stormpanservogner 
 BMP-2
 BMD-2
 BMD-3
 BTR-T
 BTR-90

Kamphelikopter  
 Mil Mi-28
 Kamov Ka-50
 Kamov Ka-52

Eksterne lenker 
 

Maskinkanoner
Kjøretøysbestykning
Sovjetiske skytevåpen
Otto Pankok

Otto Pankok  (født 6. juni 1893 i Mülheim an der Ruhr, død 10. oktober 1966 i Wesel) var en tysk maler, grafiker og billedhogger.

Liv og virke 
Han fikk sin kunstnerutdannelse ved kunstakademiene i Düsseldorf og Weimar. Han ble bare noen måneder ved det siste, før han dro til Nederland sammen med Werner Gilles. Derfra dro han til Paris og studerte ved Académie Russe og Académie de la Grande Chaumière.

Han gjorde tjeneste som soldat ved vestfronten (Frankrike) under første verdenskrig 1914–1917.

Tilbake i Düsseldorf i 1919, var han med på stifte kunstnerforeningen «Junge Rheinland» (Unge Rhinland). Han ble på den tid en av de kunsthandleren Johanna Ey satset på. Der var han i selskap med bl. a. Otto Dix, Gert Heinrich Wollheim, og Adolf Uzarski.

Han ble raskt erklært for entartet av nazistene. I München-utstillingen i 1937, ble noen av bildene hans vist, og 56 offentlig innkjøpte verker ble beslaglagt. 18 finnes i beslagslisten.

Etter krigen ble han kunstprofessor ved kunstakademiet i Düsseldorf fra 1947 til 1958. Bortsett fra i Nazi-tiden, var han stadig på reiser, og malte bilder fra steder han besøkte.

Arbeider 
Han laget mest store, nær monokromatiske (ofte grisaille-aktige) bilder. Han laget også en mengde grafikk i tresnitt og monotypi. Bildene viser mennesker, dyr og landskaper i realistisk, men ekspressiv framstilling. Menneskene han avbildet tilhørte ofte grupper på utkanten av samfunnet (jøder og sigøynere), eller personer merket av et tungt liv. Han laget også ca. 200 bronseskulpturer, de fleste små. Han var også fast portrett-tegner for Düsseldorf-avisen Der Mittag fra 1924 til 1933.

Referanser

Litteratur 
 Barron, Stephanie, ed. (1991). "Degenerate Art:' The Fate of the Avant-Garde in Nazi Germany. New York: Harry N. Abrams, Inc. ISBN 0-8109-3653-4

Eksterne lenker 
 Otto-Pankok-Museum (Gildehaus)
 Otto-Pankok-Museum (Haus Esselt, Drevenack)

Personer fra Mülheim
Tyske malere
Tyske grafikere
Tyske billedhuggere
Entartet
Tyskere fra første verdenskrig
Tysk militærpersonell (Hæren i Keiserrike)
Henry Bessemer

Henry Bessemer (født 19. januar 1813 i Charlton i England, død 15. mars 1898) var en britisk ingeniør og oppfinner.
Han var mest kjent for den såkalte bessemerprosessen som gjorde det både lettere og billigere å produsere stål. Dermed ble det produsert langt flere stålprodukter som våpen og togskinner.

Da det viste seg vanskelig å overbevise eksisterende stålprodusenter om fordelene ved den nye prosessen, ble han tvunget til selv å prøve å utnytte prosessen kommersielt. Med venners hjelp fikk han skaffet tomter i Sheffield og opprettet stålfabrikker der.

Selv om prosessen ikke lenger benyttes, var den av svært stor betydning da den ble lansert, fordi den senket kostnadene ved stålproduksjon betydelig. Fra da av begynte dermed stål å erstatte mindreverdige materialer som tidligere hadde vært billigere. Bessemerprosessen bidro dermed sterkt til den industrielle revolusjon.

Referanser

Eksterne lenker 
 

Engelske ingeniører
Engelske oppfinnere
Medlemmer av Det franske vitenskapsakademiet
Personer fra distriktet North Hertfordshire
Fødsler i 1813
Dødsfall i 1898
Robertprisen for årets musikk

Robertprisen for årets musikk er en filmpris, som deles ut ved den årlige Robertfesten av Danmarks Film Akademi. Prisen er blitt delt ut siden 1984.

Prismottakere
 2022 – Uno Helmersson for Flukt
 2021 – Jeppe Kaas for Retfærdighedens ryttere
 2020 – Jon Ekstrand for Dronningen
 2019 – Av Av Av for Brakland
 2018 – Jens Ole Wowk McCoy for Underverden
 2017 – Cliff Martinez for The Neon Demon
 2016 – Jeppe Kaas for Skammerens datter
 2015 – Tina Dickow og Marie Fisker for En du elsker
 2014 – Cliff Martinez for Only God Forgives
 2013 – Gabriel Yared og Cyrille Aufort for En kongelig affære
 2012 – Sune Martin for Dirch
 2011 – Thomas Blachman og Kristian Eidnes Andersen for Submarino
 2010 – Tina Dickow for Oldboys
 2009 – Jacob Groth for To verdener og Jeppe Kaas for Kandidaten
 2008 – Karsten Fundal for Kunsten å gråte i kor
 2007 – Jeppe Kaas og Mikael Simpson for Rene hjerter
 2006 – Halfdan E for Drapet 
 2005 – Bossy Bo for Terkel i knipe
 2004 – Halfdan E for Arven
 2003 – Halfdan E for Okay
 2002 – Tim Stahl og John Guldberg for Flyvende farmor
 2001 – Björk og Mark Bell for Dancer in the Dark
 2000 – Søren Hyldgaard og Jesper Winge Leisner for Den eneste ene
 1999 – Joachim Holbek for Lysets hjerte
 1998 – Nikolaj Egelund og Poul Kristian for Let's get lost
 1997 – Nikolaj Egelund for De største helte
 1996 – Anders Koppel for Menneskedyret
 1995 – Joachim Holbek for Riget
 1994 – Anders Koppel og Hans-Henrik Ley for Jungledyret
 1993 – Joachim Holbek og Billy Cross for Russian Pizza Blues
 1992 – Joachim Holbek for Europa
 1991 – Fini Høstrup for Springflod
 1990 – Thomas Koppel for Lykken er en underlig fisk
 1989 – Jacob Groth for Guldregn
 1987 – Anne Linnet for Barndommens gade
 1986 – Kasper Winding for De flyvende djævle
 1985 – Kim Larsen for Midt om natten 
 1984 – Leif Sylvester Petersen for Rocking Silver

Referanser 

Robertprisen
Den ubesmittede unnfangelse

Den ubesmittede unnfangelse (lat.: Immaculata conceptio) er også kjent som Maria unnfangelsesdag og vår frue ventedør og refererer til datoen 8. desember som er avmerket på primstaven som et kronet hode, en bok, fiskenot eller en Mariafigur. Dagen er til minne om at den hellige Anna fødte Maria uten synd.

Beskrivelse
Den ubesmittede unnfangelse er den romersk-katolske lære at jomfru Maria fra det øyeblikk hun ble unnfanget (altså før hun ble født), var fri for arvesynd. 

I folkelig fromhet uttrykker man dette som at Maria er den ubesmittede unnfangelse.

I katolsk ikonografi og malerkunst forøvrig betegner Den ubesmittede unnfangelse en bestemt type Maria-bilde.

Denne dag sa munkene at Maria tok del i sin retning, ellers hadde hun ikke reist til Betlehem. De gamle kalte derfor dagen Vår frue (Marias) ventedør. Ifølge folketradisjonen kunne gravide be til Maria denne dagen, for å unngå å føde for sent eller for å lette selve fødselen.

Historie 
Det var trolig Eadmer, St. Anselm av Canterburys følgesvenn og biograf, som var den første som formulerte doktrinen om at Marias unnfangelse skulle ha vært hellig eller ubesmittet, men allerede før hans tid hadde katolikker i England feiret Marias unnfangelse. 

I England fortsatte folket å feire Marias unnfangelse, mens kirkelederne diskuterte doktrinen.  Spesielt dominikanerne, med Thomas Aquinas i spissen, avviste ideen.  Fransiskanerne, og spesielt John Duns Scotus, forsvarte den, noe også jesuittene (oprettet på 1500-tallet) skulle gjøre.  

Først i 1854 gjorde pave Pius IX doktrinen formelt til et dogme; han var også sterkt involvert i formuleringen i erklæringen av dogmet.

Andre kirker 
Den ortodokse kirke deler stort sett ikke det katolske synet på arvesynden, så doktrinen har liten relevans der.  Den anglikanske kirke lærer hverken det ene eller det andre, men kun blant de høykirkelige har doktrinen noen utbredelse.  Protestantiske kirker avviser den med referanse til bibeltekster som lærer at kun Jesus var uten synd.

Referanser

Se også
 Maria budskapsdag
 Primstav

Katolisisme
Kristne høytider
Norske merkedager
Jomfru Maria
Larvik Basket Klubb

Larvik Basket ble stiftet i 1994, og består av et herrelag og et mini/guttelag. Klubben hører hjemme i Region øst, og spiller hjemmekampene sine i Fagerlihallen, rett ved Nordbyen kjøpesenter.

Stavernhallen ble brukt som trening og kamp arena frem til mai 2016.

Ble startet som Larvik Mighty Maggots, er nå kjent som Larvik Explorers.

Eksterne lenker 
 

Idrettslag i Larvik
Idrettslag etablert i 1994
1994 i Norge
Anders Helgesen

Anders Helgesen (født 4. mars 1982, død 30. juni 2012) var en norsk ishockeyspiller som spilte back for 
Stjernen Hockey.

Helgesen ble født og var oppvokst på Spjærøy, en av øyene på Hvaler. Han gikk på Asmaløy skole fra første til niende klasse. Deretter studerte han ved toppidrettslinjen på St. Olav videregående skole i Sarpsborg i 1998 og fullførte. Han flyttet til Kråkerøy samme år med sine foreldre Grethe og Runar Helgesen. 
Han var bemerkelsesverdig nok den fjerde generasjon Helgesen som har spilt med flagget på brystet. Hans oldefar Helge spilte på A-landslaget i fotball, mens bestefar Morten og far Runar begge har aldersbestemte landskamper i fotball. 

Anders Helgesen spilte for Stjernen fra 1987, og debuterte på A-laget i 1998.
Hans første landskamp var i Val Di Fiemme i 1998 for Norges U-16-landslag, og han fulgte med i troppen til landslaget opp igjennom ungdommen frem til 2002.
Han var med A-landslaget til Ponteba, Italia, i 2007.
Helgesen hadde 845 kamper for Stjernen, hvorav 383 er A-kamper, noe som er ranket nummer 6 i Stjernens historie (pr. 2012).
Han la opp som hockeyspiller etter sesongen 2007 da studiene krevde all oppmerksomhet.

Han var ferdig utdannet ingeniør ved HIØ i 2012, og arbeidet som prosjekt-ingeniør i AF Gruppen.

Helgesen omkom etter en MC-ulykke i Fredrikstad i 2012.

Referanser

Eksterne lenker 
 

Ishockeyspillere for Stjernen
Norske ishockeyspillere
Personer fra Hvaler kommune
Nordlandssykehuset Lofoten

Nordlandssykehuset Lofoten er det eneste sykehuset i Lofoten, og ligger på Gravdal i Vestvågøy kommune. Sykehuset fungerer som lokalsykehus for de fire Lofot-kommunene Vestvågøy, Vågan, Flakstad og Moskenes.

Eksterne lenker 
 

Gravdal i Vestvågøy
Helse Nord
Sykehus i Norge
Helse- og sosialtjenester i Nordland
Byggverk i Vestvågøy
Freejack

Freejack er en amerikansk science fiction og actionthriller fra 1992 med Emilio Estévez i hovedrollen. Andre sentrale roller spilles av Mick Jagger, Rene Russo, Jonathan Banks og Anthony Hopkins. Regi er ved Geoff Murphy. Filmen handler om en racerbilsjåfør som, under en ulykke, forflyttes 18 år frem i tid.

Handling
Emilio Estévez spiller racebilføreren Alex Furlong, som under et Formel 1-løp i 1991 mister kontroll over bilen og tilsynelatende dør. I siste minutt blir han transportert frem i tid, til gatene i New York i 2009. Han er her en såkalt "freejack", en fremmed i et fremmed land som er preget av forurensning og kaos. Ganske raskt blir han jaktet på av en hensynsløs "bensamler" (Jagger) som  kan tjene millioner på å håve ham inn for den rike McCandless (Hopkins), som er syk og trenger en ny kropp. Alex møter også sin kone, som nå jobber for McCandless. Han må kjempe en voldsom kamp mot McCandless og hans politi for å forhindre ham i å ta bolig i sin kropp.

Om filmen
Filmen illustrer hvilke tanker man i 1992 gjorde seg om en såpass nær fremtid som 2009. Fremtiden i denne filmen skildres som et dystert og kaotisk sted forpestet av miljøforurensing. Bruken av sofistikert fremtidsteknologi som laservåpen, talestyrt data, tidsmaskin osv. er også her fremtredende, slik som i en rekke andre fremtidsfilmer fra 1970- og 1980-tallet. Nå, 2008, ser man hvor fjernt fra virkeligheten filmens scenario egentlig er, og at ting ikke har endret seg så mye og ikke blitt til slikt et dystert sted som skildres i filmen. 

Filmen ble nominert til tre Saturn Awards i 1993.

I rollene
Emilio Estévez: Alex Furlong
Mick Jagger: Victor Vacendak
Rene Russo: Julie Redlund
Anthony Hopkins: Ian McCandless
Jonathan Banks: Mark Michelette
Amanda Plummer: Nonne

Referanser

Eksterne lenker 

 Filmtrailer

Thrillerfilmer fra USA
Actionfilmer fra USA
Science fiction-filmer fra USA
Dystopiske filmer
Postapokalyptiske filmer
Filmer om naturvern og økologi
Filmer fra 1992
Engelskspråklige filmer